**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos vytauto didžiojo gimnazijos sporto klasių mokinių ugdymo tvarkos apRašo patvirtinimo“ PROJEKTO**

**Projekto rengimą paskatinusios priežastys.** Šis sprendimo projektas parengtas, siekiant apibrėžti Klaipėdos miesto Vytauto Didžiojo gimnazijos (toliau – Gimnazija) sporto klasių (toliau – Sporto klasės) mokinių ugdymo ypatumus. Sporto klasių mokiniai ugdomi pagal atskirą tvarkaraštį. Pamokinė veikla derinama su sportine veikla. Mokinių treniruotės vykdomos ryte (ugdymo proceso metu) ir vakare. Į rytines treniruotes reikalingas mokinių pavėžėjimas. Sporto klasių mokiniai Gimnazijoje ir sporto mokyklose užimti visą dieną, todėl atsiranda jų reguliaraus maitinimo poreikis. Išanalizavus Šiaulių miesto sporto gimnazijos patirtį ir atsižvelgus į sportuojančių jaunuolių maitinimo rekomendacijas, numatoma Sporto klasių mokiniams organizuoti maitinimą ir pavėžėjimą į rytines treniruotes.

1. **Parengto projekto tikslai ir uždaviniai.** Tikslas **–** apibrėžti Sporto klasių ugdymo specifiką.

Uždavinys – patvirtinti Sporto klasių mokinių ugdymo organizavimo tvarkos aprašą.

1. **Kaip šiuo metu yra teisiškai reglamentuojami projekte aptarti klausimai.** Šiuo metu Sporto klasių formavimą nustato Tinklo pertvarkos planas. Klaipėdos miesto savivaldybės 2018–2020 metų strateginio veiklos plano, patvirtinto Klaipėdos miesto tarybos 2018 m. sausio 25 d. sprendimu Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“, Ugdymo proceso užtikrinimo programoje buvo numatytos lėšos (10 programa, 01.01.01. priemonė) Sporto klasių steigimui.2019 m. sausio 17 d.
2. **Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, būtų reglamentuotas Sporto klasių mokinių ugdymo organizavimas ir vykdymas, sudaryta galimybė planuoti lėšas nemokamam mokinių maitinimui ir pavėžėjimui.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.
2. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti bus parengtas Klaipėdos miesto savivaldybės administracijos direktoriaus įsakymas dėl Sporto klasių mokinių pavėžėjimo organizavimo.
3. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimui įgyvendinti 2019 m. reikalingos lėšos: mokinių maitinimui – 17 856,00 Eur, pavėžėjimui – 13 200,00 Eur.
4. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projekto rengimo metu konsultuotasi su Klaipėdos miesto visuomenės sveikatos biuro specialistais, treneriais, Gimnazijos pedagogais, atsakingais už Sporto klasės mokinių ugdymą.
5. **Sprendimo projekto autorius ar autorių grupė, sprendimo projekto iniciatoriai.** Projektą inicijavo Stasys Ruiba, Gimnazijos direktorius.
6. **Kiti reikalingi pagrindimai ir paaiškinimai.** Nėra.

PRIDEDAMA.

Teisės akto, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė